आनंदपाल के नाम पर ली 21 लाख रुपए की फिरौती
शहरमें पांच हथियारबंद लोगों द्वारा एक शेयर ब्रोकर का अपहरण कर फरार गैंगस्टर आनंदपाल के नाम पर 21 लाख रुपए की फिरौती वसूलने का मामला सामने आया है। बीकानेर एसपी डॉ. अमनदीप सिंह कपूर ने कहा कि शेयर ब्रोकर व्यास कॉलोनी निवासी विजय सोलंकी की रिपोर्ट दर्ज कर जांच की जा रही है।
रिपोर्ट में विजय सोलंकी ने कहा है कि वह मंगलवार शाम म्यूजियम ग्राउंड में घूमने गए थे। रात करीब 7.45 बजे वापस जाने के लिए कलेक्टर की कोठी के पास खड़ी अपनी स्कार्पिओ गाड़ी में बैठने लगा तो पीछे से आए एक शख्स ने अचानक से पकड़ लिया और कनपटी पर पिस्तौल लगा दी। चार अन्य लोगों ने उसे गाड़ी में धकेला और सभी अंदर बैठ गए। पांचों ने पिस्तौल दिखाकर धमकाया और सर्किट हाउस से जयपुर बाइपास की तरफ ले गए। रास्ते में हथियारबंद लोगों ने खुद को गैंगस्टर आनंदपाल का आदमी बताते हुए जान से मारने की धमकी देते हुए पैसे मंगवाने को कहा।
सोलंकी ने मोबाइल से बात कर बेटे खुशाल से 11 लाख रुपए लेकर शिवबाड़ी से आगे बल्लभ गार्डन के पास पहुंचने को कहा। अपराधियों ने उससे रुपए लिए और शेयर ब्रोकर को गाड़ी में लेकर फिर रवाना हो गए। उन्होंने और रुपए मांगे तो शेयर ब्रोकर ने अपने मुनीम प्रमोद गुप्ता को फोन कर 10 लाख रु. रानीबाजार इंडस्ट्रियल एरिया में सीने मैजिक के पास मंगवाए। अपराधियों ने उससे रुपए लिए और शेयर ब्रोकर की आंखों पर पट्टी बांधकर उसे लेकर बल्लभ गार्डन में सुदर्शना नगर रोड पर ले गए और रात करीब 11 बजे गाड़ी सहित वहीं छोड़कर फरार हो गए। शेयर ब्रोकर ने फोन पर परिचितों को घटना की जानकारी दी।
रात करीब 12 बजे शेयर ब्रोकर और उसके साथी सदर पुलिस थाने पहुंचे और वारदात की जानकारी दी। पुलिस ने मौका मुआयना किया और लुटेरों की तलाश की, लेकिन कोई सुराग नहीं मिल पाया। उधर, शेयर ब्रोकर विजय सोलंकी ने डेढ़-दो साल पहले भी 10 लाख रुपए की लूट का मामला सदर पुलिस थाने में दर्ज करवाया था। बाद में पुलिस ने इसमें एफआर लगा दी थी।
सीसीटीवी खंगाल रही है पुलिस
शेयरब्रोकर की निशानदेही पर पुलिस उन रास्तों पर पहुंची जहां से उसे ले जाया गया था। पुलिस इन रास्तों पर लगे एटीएम, दुकानों और घरों में लगे सीसीटीवी कैमरे खंगाल रही है जिससे कि अपराधियों की पहचान की जा सके। पुलिस ने शेयर ब्रोकर विजय सोलंकी, उसकी प|ी और पुत्र मुनीम प्रमोद गुप्ता से भी पूछताछ की है।
^शेयर ब्रोकर विजय सोलंकी ने 21 लाख रुपए लूटने की रिपोर्ट दी है। पुलिस ने मुकदमा दर्ज कर लिया है और तहकीकात की जा रही है। -डॉ. अमनदीपसिंह कपूर, एसपी बीकानेर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva